Toras (mitologija)

Germanų ir skandinavų mitologijoje Toras (germanų Donaras) – griaustinio, audros ir derlingumo dievas, dieviškasis herojus, kuris saugo dievus ir žmones nuo milžinų ir kitų pasakiškų pabaisų. Odino ir Jordės sūnus, Sifės vyras. Jo globėja buvo Hlora. Su meiluže milžine Jarnsaksa susilaukęs sūnaus Magnio, o su žmona Sife – dukters Trudės ir pagal Proziškosios Edos prologą – sūnaus Lorodžio. Taip pat jis turėjo sūnų Modį, tačiau nenurodoma jo motinos tapatybė. Vaizduojamas raudonplaukis, su kūju. Jo tėvas Odinas dažnai vaizduojamas galingas ir aristokratiškas, o Toras – panašesnis į paprastą žmogų.

Gyveno Bilskirniro menėje Trudheime Asgarde. Ragnaroko metu kovojo su milžiniška gyvate, ją nužudė, bet ir pats mirė nuo Jormungando įkandimo.

Kategorija:Skandinavų dievai
Kategorija:Griaustinio dievai